turjo4nis/wikipedia-bn-dump-20250701 huggingface dataset:
বিশ্ব কবিতা দিবস

১৯৯৯ সালে ইউনেস্কো ২১ মার্চ তারিখটিকে বিশ্ব কবিতা দিবস হিসেবে ঘোষণা করে। এই দিবস পালনের উদ্দেশ্য হল বিশ্বব্যাপী কবিতা পাঠ, রচনা, প্রকাশনা ও শিক্ষাকে উৎসাহিত করা। ইউনেস্কোর অধিবেশনে এই দিবস ঘোষণা করার সময় বলা হয়েছিল, "এই দিবস বিভিন্ন জাতীয়, আঞ্চলিক ও আন্তর্জাতিক কবিতা আন্দোলনগুলিকে নতুন করে স্বীকৃতি ও গতি দান করবে।"কবিতা মানুষের জীবন এবং তার পরিবেশের সাথে  একাত্ম ভাবে জড়িত। কবিতা পাঠ এবং কবিতা দিবস উদযাপনের মধ্য দিয়েই কবিতার মহত্ব প্রকাশিত হয়।
 
পূর্বে অক্টোবর মাসে বিশ্ব কবিতা দিবস পালন করা হত। প্রথম দিকে কখনও কখনও ৫ অক্টোবর এই উৎসব পালিত হলেও বিংশ শতাব্দীর শেষভাগে রোমান মহাকাব্য রচয়িতা ও সম্রাট অগস্টাসের রাজকবি ভার্জিলের জন্মদিন স্মরণে ১৫ অক্টোবর এই দিবস পালনের প্রথা শুরু হয়। অনেক দেশে আজ, এবং অক্টোবর মাসের কোনো দিন জাতীয় বা আন্তর্জাতিক কবিতা দিবস পালন করা হয়। এই দিবসের বিকল্প হিসেবে অক্টোবর অথবা নভেম্বর মাসের কোনো দিন কবিতা দিবস পালনেরও প্রথা বিদ্যমান।

কবিতা বিষয়ে মনীষীগণের উক্তি
কবিত্ব হল নিজের প্রাণের মধ্যে পরের প্রাণের মধ্যে ও প্রকৃতির মধ্যে প্রবেশ করার ক্ষমতা, কবি নিজের কল্পনা দিয়ে শব্দের ওপর শব্দ সাজিয়ে এক অপরূপ মায়ার জগৎ তুলে ধরেন।- রবীন্দ্রনাথ ঠাকুর

কবিতার বিশেষত্ব হচ্ছে তার গতিশীলতা। সে শেষ হয়েও শেষ হয় না।-রবীন্দ্রনাথ ঠাকুর

কবিতা হল শক্তিপ্রদ আবেগের স্বতঃস্ফূর্ত প্রবাহ।- ওয়ার্ডসওয়ার্থ

কবিতার এমন চিত্রকার্য যা দেখার চেয়ে বেশি অনুভূত হয়।- লিওনার্দো দ্য ভিঞ্চি

সব শিল্পকলার ভগিনী এবং সব ভাবধারার জন্মদাত্রীই হল কবিতা।-উইলিয়াম কনজারভ

জনগণকে জাগিয়ে তোলার অস্ত্রই হলো কবিতা।- কাজী নজরুল ইসলাম

কবিতা পাখির মতো, এটি সকল সীমান্ত উপেক্ষা করে।-ইয়েকজনি ইয়েভুশেঙ্কো

এই বিশ্বের যা কিছু সুন্দর যা মহৎ তাকেই চিরঞ্জীব করে কবিতা।- শেলি

কবিতা হচ্ছে সাহিত্যের রানী।-টমাস স্পাট

এই বিশ্বের কবিতা কখনো মরে যায় না।- জন কিটস

আরও দেখুন 
 বিশ্ব দিবস তালিকা
  কবিতা

তথ্যসূত্র

বহিঃসংযোগ 
 UNESCO World Poetry Directory

মার্চ উদ্‌যাপন
কবিতা
কবিতা দিবস, বিশ্ব
ইউনেস্কো
নূর-উল-আইন

নূর-উল-আইন আলোর চোখ; ইরানের সম্রাজ্ঞী ফারাহ পাহলভির জন্য তৈরি টায়রায় খচিত প্রধান হীরক খন্ড। টায়রাটি ১৯৫৮ সালে শাহ মোহাম্মদ রেজা পাহলভির বিয়ের সময় তৈরি করা হয়েছিল। মনে করা হয় এটি ভারতের গোলকোন্দা খনি থেকে উত্তোলন করা হয়েছিল এবং ঊনবিংশ শতাব্দীতে নাদির শাহ আফসার ভারত জয় করে ইরানের ইম্পেরিয়াল কালেকশনে নিয়ে আসেন।

এটি বিশ্বের অন্যতম বৃহৎ গোলাপি হীরক খন্ড এবং মনে করা হয় তা আরও বড় একটি গোলাপি হীরক খন্ডের অংশ ছিল। ঐ বড় হীরক খন্ডটি দুই ভাগ করা হয় যার একটি অংশের নাম হয় নূর-উল-আইন এবং অন্যটি হয় দরিয়া-ই-নূর হীরা। দুটো অংশই এখন ইরানের মুকুটের রত্নের অংশ।

তথ্যসূত্র 

Anna Malecka, "The Mystery of the Nur al-Ayn Diamond", Gems & Jewellery: The Gemmological Association of Great Britain, volume 23 (7), August/September 2014, pp. 20–22.

বহিঃসংযোগ 
 Picture of Nur-Ul-Ain
 A Feature

বিখ্যাত হীরা
মুঘল সাম্রাজ্যের রত্ন
পতিত ফ্লর এমে

পতিত ফ্লর এমে (ফরাসি: P'tite fleur aimée; "ছোট্ট আদরের ফুল") ("পতিত ফ্লর ফানে" অর্থাৎ "ছোট্ট ফ্যাকাশে ফুল" হিসেবেও পরিচিত) ভারত মহাসাগরে অবস্থিত ফ্রান্সের অধীন রেউনিওঁ দ্বীপের গান হিসেবে পরিচিত। যখন "লা মার্সেইয়েজ" সরকারি জাতীয় সঙ্গীত ছিল, তখন "পতিত ফ্লর এমে" কে একটি স্থানীয় বেসরকারি সঙ্গীত হিসেবে বিবেচনা করা হতো। এই গানের কথা দিয়েছেন জর্জ ফুর্কাদ এবং সুর দিয়েছেন জুল ফসি।

গানের কথা

তথ্যসূত্র

বহিঃসংযোগ 
 শুনুন

জাতীয় সঙ্গীত
আফ্রিকার জাতীয় সঙ্গীত
লা মার্সেইয়েজ

লা মার্সেইয়েজ ("মার্সেই শহরের গান"; ফরাসি: La Marseillaise আ-ধ্ব-ব: la maʁsɛˈjɛz) পশ্চিম ইউরোপের রাষ্ট্র ফ্রান্সের জাতীয় সঙ্গীত। এই গানের কথা এবং সুর দিয়েছেন ক্লদ জোসেফ রুজে দ্য লিল‌।

ইতিহাস 

লা মার্সেইয়েজ গানটি ফ্রান্স থেকে অস্ট্রিয়ার মধ্যে যুদ্ধের ঘোষণা অনুসরণ করে ক্লদ জোসেফ রুজে দ্য লিল ২৫শে এবং ২৬শে এপ্রিল ১৭৯২ এর রাতে স্টার্সবর্গে রচনা করেছেন। এর আসল নাম ছিল "চান্ট দে গুএররে পোউর লারমে ডু রহিন" (রাইনের সৈন্যবাহিনীর যুদ্ধের গান) এবং সেনাপতি নিকোলাস লুকনেরের উপর একে উত্সর্গিত করা হয়েছে।

সঙ্গীতটি ফরাসি বিপ্লবের সূচনা ঘটায় এবং এই সময় এটি "মার্সেইয়েজ" নামে রূপান্তর হয়। কারণ মার্সেই থেকে প্যারিসে আগত স্বেচ্ছাসেবকেরা (Fédérés) রাস্তাতে এটি গেয়েছিলেন।

গানের কথা

পাবলিক ডোমেইন

তথ্যসূত্র

বহিঃসংযোগ

ফ্রান্সের সরকারি ওয়েবসাইট 
 French Presidency website

অন্যান্য ওয়েবসাইট 
 Instrumental Version of the French National Anthem 
 Mireille Mathieu sings La Marseillaise
 La Marseillaise performed by Roberto Alagna
 La Marseillaise - Iain Patterson's comprehensive fansite features sheet music, history, and music files. A full length six verse version of the anthem performed by David Zinman and the Baltimore Symphony Orchestra & Chorus can be found in the Berlioz page.
 Adminet-France

জাতীয় সঙ্গীত
ফ্রান্সের জাতীয় প্রতীক
ওয়ার্ল্ড ডিজিটাল লাইব্রেরি
বিবাচনকৃত সৃষ্টিকর্ম
ক্যারন (উপগ্রহ)

ক্যারন বা শ্যারন সৌরজগতের বামন গ্রহ প্লুটোর সর্ববৃহৎ ও প্রথম আবিষ্কৃত উপগ্রহ। এটি ১৯৭৮ খ্রিষ্টাব্দের ২২ জুন ইউনাইটেড নেশনস ন্যাভাল অবযারভেটরি ফ্ল্যাগস্টাফ স্টেশন কর্তৃক আবিষ্কৃত হয়। ২০০৫ খ্রিষ্টাব্দে প্লুটোর আরো দুটি উপগ্রহ (নিক্স এবং হাইড্রা) আবিষ্কৃত হওয়ার পর ক্যারনকে আরো ডাকা হতে থাকে (134340) Pluto I নামে। নাসা'র নিউ হরাইজন মিশন ২০১৫ খ্রিষ্টাব্দের জুলাই মাসে প্লুটো এবং ক্যারন ভ্রমণ করবে বলে শিডিউল করা হয়েছে।

ক্যারনকে কখনও কাইরন (Chiron)-এর সাথে গুলিয়ে ফেললে চলবে না, কারণ ক্যারন হলো সৌরজগতের একটি উপগ্রহ, অন্যদিকে কাইরন হলো সৌরজগতের বাইরের অন্য সৌরজগতের একটি বামন গ্রহ।

উচ্চারণ 
বাংলায় একে অনেকে "চ্যারন" বলে থাকেন, তবে এর সঠিক উচ্চারণ হলো "ক্যারন" বা "শ্যারন"। সাধারণত মার্কিন যুক্তরাষ্ট্র ও অন্যান্য ইংরেজিভাষী বিশ্বে "শ্যারন" নামটি বেশি প্রচলিত।

পর্যবেক্ষণ 

১৯৯০'র দিকে, হাবল টেলিস্কোপের নেয়া ছবিগুলোই প্রথম প্রমাণ করতে সক্ষম হয় যে, প্লুটো এবং ক্যারন আলাদা আলাদা গোলাকৃতি। পরবর্তিতে ভূমি থেকে পরিচালিত টেলিস্কোপের ক্ষেত্রেও এ্যাডাপ্টিভ অপটিক্স-এর উন্নয়ন প্লুটো এবং ক্যারনের আলাদা গোলাকৃতির ব্যাপারটি সমাধান করা সম্ভব হয়।

তথ্যসূত্র

বহিঃসংযোগ 
 Charon Profile at NASA's Solar System Exploration site
 James W. Christy and Robert S. Harrington, "The satellite of Pluto," The Astronomical Journal 83 (1978) 1005
 Marc W. Buie, Phases of Charon as seen from Pluto, Lowell Observatory
 Buie, Surface of Charon and Pluto
 Hubble reveals new map of Pluto, BBC News, September 12, 2005
 IAU Circular No. 3241 describing the discovery
 Measuring the Size of a Small, Frost World (ESO press release January 2006) 
 M. J. Person et al.: Charon’s Radius and Density from the Combined Data Sets of the 2005 July 11 Occultation (submitted to the Astronomical Journal, February 3, 2006)
 Cryovolcanism on Charon and other Kuiper Belt Objects

উপগ্রহ
সৌরজগৎ
প্লুটোর প্রাকৃতিক উপগ্রহ
ওকাপি

ওকাপি (Okapia johnstoni; উচ্চরণ: /oʊˈkɑːpɪ/) একধরনের তৃণভোজী প্রাণী। এই প্রাণী আফ্রিকার বাইরে পাওয়া যায় না। এই প্রাণী গণপ্রজাতন্ত্রী কঙ্গো দেশের জাতীয় প্রাণী।

নামকরণ 
আকৃতিগত ভাবে জিরাফের সঙ্গে ওকাপির বেশি মিল নেই। তবুও, বৈজ্ঞানিক দৃষ্টিতে বিচার-বিশ্লেষণ করে, বর্তমানে একে জিরাফ পরিবারের-ই অন্তর্ভুক্ত করা হয়েছে, এবং বিজ্ঞান সম্মত নাম দেওয়া হয়েছে ওকাপিয়া জনস্টনি (Okapia Johnstoni)। স্থানীয় নাম ওকাপির সঙ্গে আবিষ্কারক জনস্টনের নামটা জুড়ে দিয়ে নামকরণ করা হয়েছে।

আকার 
এই প্রাণীর আকৃতি কিছুটা জিরাফের মত। তবে আকার অনেক ছোট। এর গায়ের রং বাদামী। এর লেজের কাছে ও পেছনের পায়ে সাদা কালো ডোরা কাটা দাগ আছে। এজন্য আগেকার দিনে একে জেব্রার সগোত্র বলেই মনে করা হত। দেহের তুলনায় গলাটা এদের বেশ লম্বা, যদিও জিরাফের মতো অতটা লম্বা নয়। এর মাথার গড়নও অনেকটা জিরাফের মতো। শুধু তাই নয়, পুরুষ ওকাপির মাথার উপরে জিরাফের তথাকথিত দুটো শিঙের মতো ১.৫ সে.মি উপবৃদ্ধি দেখা যায়। মাথায় দুটো বড়ো বড়ো কান, এজন্য এর শ্রবণ শক্তি অত্যন্ত প্রখর।

খাদ্য গ্রহণ 
ওকাপি জোড়খুর বিশিষ্ট তৃণভোজী রোমন্থক প্রাণী। এর সবল জিভ বেশ লম্বা। অনেকটা জিরাফের মতো। এজন্য সে গলা বাড়িয়ে, মগডালের কচি কচি পাতাসহ ছোট ছোট শাখা-প্রশাখা, জিভের সাহায্যে জড়িয়ে ধরে মুখের মধ্যে টেনে নেয়, যেমনটি করে থাকে জিরাফ। প্রথমে গরুর মতো গপ গপ করে গিলে খায়। তারপর অবসর সময়ে বসে জাবর কাটে।

বাসস্থান 
ওকাপি সাধারণত জোড় বেঁধে নতুবা একাকী বনের মধ্যে বিচরণ করে, এবং গাছের মগডালের কচি কচি পাতা খেয়ে জীবনধারণ করে। এদের ঘ্রাণশক্তি এবং শ্রবণশক্তি অত্যন্ত প্রখর। বড় বড় কান-ই তার প্রকৃষ্ট প্রমাণ। এরা বেশ সচেতন এবং সতর্ক, সামান্য বিপদের সম্ভাবনা দেখলেই গাছপালা ও লতাগুল্মোর মধ্য দিয়ে অবিশ্বাস্য দ্রুতগতিতে পালিয়ে যায়।

বর্তমান অবস্থা 
ওয়ার্ল্ড কনজারভেশন ইউনিয়ন (আইইউসিএন) সম্প্রতি হুমকির তালিকায় থাকা প্রাণীদের নাম প্রকাশ করেছে৷ সেখানে দেখা যাচ্ছে, কঙ্গোর উত্তর-পূর্বাঞ্চলে থাকা এই ওকাপির সংখ্যা নব্বইয়ের দশকে ছিল ৪,৪০০৷ দশ বছর পর এই সংখ্যা দাঁড়ায় ২,৫০০ তে৷ কঙ্গোর সহিংসতা এবং খনি ব্যবসাকে এ জন্য দায়ী করা হচ্ছে৷

বহিঃসংযোগ 
 Gilman International Conservation - Okapi Conservation Project
 Okapi Reserve
 Brookfield Zoo - Okapi Species Survival Plan (SSP)
 BBC - Science & Nature - Wildfacts - Okapi

খবর 
 Rare African okapi seen in wild BBC News 2008-09-11
 Rare giraffe-like animal spotted (BBC News)
 Zoo announces birth of rare, endangered okapi 
 First pictures in wild of elusive Okapi
 Wolfram Bell (Nov. 2009): "Okapis - geheimnisvolle Urwaldgiraffen. Entdeckungsgeschichte, Biologie, Haltung und Medizin einer seltenen Tierart." Schüling Verlag Münster, Germany. .

তথ্যসূত্র 

স্তন্যপায়ী প্রাণী
চতুষ্পদী প্রাণী
আফ্রিকার স্তন্যপায়ী
প্রাণিবিজ্ঞান
তৃণভোজী স্তন্যপায়ী প্রাণী
কানঠুটি



ব্যুৎপত্তি 
কানঠুটি নামটি পুর্তগিজ বা স্প্যানিস ফ্লামেঙ্গো থেকে যার অর্থ আগুনরঙ্গা। এর বিশেষ গোলাপি পালকের জন্য এমন নাম হয়েছে।

নামকরণ 

কানঠুটি ফিনিকোপ্টেরিফর্মিস (Phoenicopteriformes) বর্গের অন্তর্গত একদল লম্বা পানিকাটা পাখি। এ বর্গে মাত্র একটি গোত্র ও জীবিত পাখিদের একটিমাত্র গণ রয়েছে। এ গণে মোট ছয়টি প্রজাতি রয়েছে। এর মধ্যে দু'টি প্রজাতির আবাস নতুন বিশ্বে ও বাকি দুইটির আবাস পুরাতন বিশ্বে। সব কানঠুটির পা সরু ও লম্বা, ঠোঁট নিম্নমুখী, লেজ খাটো, গলা লম্বা ও বক্রাকার। বছরের নির্দিষ্ট সময়ে এদের সকলের সারা শরীর বা শরীরের অংশ গোলাপি বর্ণ ধারণ করে। এদের উচ্চতা ৯০ থেকে ১৫০ সেন্টিমিটার পর্যন্ত হয়।

কানঠুটি অত্যন্ত দলবদ্ধ স্বভাবের। প্রায়ই দলবদ্ধভাবে এদের উড়তে বা নদী ও সমুদ্রতীরে বিচরণ করতে দেখা যায়। একেক দলে ১০০টিরও বেশি কানঠুটি বিচরণ করে। বিভিন্ন ছোট প্রাণী এরা খাদ্য হিসেবে গ্রহণ করে।

তথ্যসূত্র

বহিঃসংযোগ 

 IUCN/Wetlands International Flamingo Specialist Group
 Flamingo Resource Centre
 Flamingo videos and photos  on the Internet Bird Collection

 
সাধারণ নাম অনুযায়ী পাখি
শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
গণতান্ত্রিক কেন্দ্রিকতাবাদ

গণতান্ত্রিক কেন্দ্রিকতাবাদ বলতে সকল লেনিনবাদী রাজনৈতিক দলের অভ্যন্তরীণ কাঠামোগত নীতিসমূহকে অভিহিত করা হয়। মাঝে মাঝে এর দ্বারা আবার যে কোনো রাজনৈতিক দলের অভ্যন্তরে গৃহীত কোনো লেনিনপন্থী নীতিকেও একইভাবে চিহ্নিত করা হয়ে থাকে। এই সাংগঠনিক পদ্ধতির গণতান্ত্রিক শব্দবন্ধটি দ্বারা বোঝানো হয় যে কোন নীতি নির্ধারণের পূর্বে সকল দলীয় সদস্যের সে বিষয়ে আলোচনা, বিতর্ক এবং মতবিনিময় করার অধিকার রয়েছে; কিন্তু যখনই সংখ্যাগরিষ্ঠের সমর্থন লাভ করে একটি সিদ্ধান্ত গৃহীত হবে তখন দলের প্রতিটি সদস্যই সেই সিদ্ধান্তটিকেই মান্য করবেন। পরের শব্দটি দ্বারা কেন্দ্রিকতাবাদ প্রকাশ করা হয়। গণতান্ত্রিক কেন্দ্রিকতাবাদ শব্দবন্ধটিকে লেনিন ব্যাখ্যা করেছিলেন এইভাবে যে এটি হলো "মতপ্রকাশের স্বাধীনতা এবং কার্যক্ষেত্রে ঐক্য"।

তথ্যসূত্র 

রাজনৈতিক দল
সাম্যবাদ
রাজনৈতিক পরিভাষা
সাম্যবাদী পরিভাষা
সোভিয়েত ইউনিয়নের কমিউনিস্ট পার্টির মতবাদ
মার্কসবাদ-লেনিনবাদ
লেনিনবাদ
লুৎফর রহমান রিটন

লুৎফর রহমান রিটন (জন্ম: ১ এপ্রিল ১৯৬১) একজন বাংলাদেশী ছড়াকার, যিনি সত্তরের দশকে আত্মপ্রকাশ করেন। তার শিশুতোষ ছড়া ও কবিতা বিংশ শতকের শেষভাগে জনপ্রিয়তা লাভ করেছেন। ২০০৭ সালে তিনি বাংলা একাডেমী সাহিত্য পুরস্কার লাভ করেন। ২০২৪ সালে তিনি একুশে পদক লাভ করেন।

প্রারম্ভিক জীবন ও শিক্ষা 
পুরনো ঢাকার ওয়ারী এলাকায় তার শৈশব অতিবাহিত হয়। ১৯৭৯ খ্রিষ্টাব্দে নবাবপুর সরকারি উচ্চ বিদ্যালয় থেকে এসএসসি ও ১৯৮১ খ্রিষ্টাব্দে ঢাকা কলেজ থেকে এইচএসসি পরীক্ষা দেন। ঢাকা বিশ্ববিদ্যালয়ের অধীনে ১৯৮৯ খ্রিষ্টাব্দে আবুজর গিফারি কলেজ থেকে স্নাতক শেষ করেন।

কর্মজীবন 
তিনি ২০০১ খ্রিষ্টাব্দে জাপানে বাংলাদেশের কালচারাল এটাশে নিযুক্ত হয়েছিলেন। সাবেক সম্পাদক হিসেবে ছোটদের কাগজ (অধুনালুপ্ত); জাপানস্থ বাংলাদেশ দূতাবাসের সাবেক ফার্স্ট সেক্রেটারি (২০০০-২০০১) ছিলেন। গত কয়েক বছর ধরে পরিবার নিয়ে কানাডায় বসবাস করছেন।

গ্রন্থাবলি 
তার প্রকাশিত গ্রন্থের সংখ্যা শতাধিক। উল্লেখযোগ্য প্রকাশিত গ্রন্থ: ছড়া: ধুত্তুরি (১৯৮২); ঢাকা আমার ঢাকা (১৯৮৪); উপস্থিত সুধীবৃন্ধ (১৯৮৪); হিজিবিজি (১৯৮৭); তোমার জন্য (১৯৮৯); ছড়া ও ছবিতে মুক্তিযুদ্ধ (১৯৮৯); রাজাকারের ছড়া (১৯৯৯); শেয়ালের পাঠশালা (১৯৯২); রোকনুজ্জামান খান দাদাভাই স্মারকগ্রন্থ (২০০০); নেপথ্য কাহিনী (২০০১)।

সম্মাননা ও স্বীকৃতি 
 সিকান্দার আবু জাফর সাহিত্য পুরস্কার ১৯৮২
 অগ্রণী ব্যাংক শিশু সাহিত্য পুরস্কার ১৯৮২, ১৯৯৬
 ঢাকা বিশ্ববিদ্যালয় পুরস্কার ১৯৮৪
বাংলা একাডেমী সাহিত্য পুরস্কার ২০০৭<ref
 name="unlimited"></ref>
 একুশে পদক ২০২৪

আরও পড়ুন 
 লেখক অভিধান, বাংলা একাডেমী, ঢাকাঃ ২০০৭।

তথ্যসূত্র

বহিঃসংযোগ 
 দাপ্তরিক ওয়েবসাইট 

বাংলাদেশী পুরুষ লেখক
বাংলাদেশী কবি
১৯৬১-এ জন্ম
জীবিত ব্যক্তি
বাঙালি ছড়াকার
বাঙালি শিশুসাহিত্যিক
বাংলাদেশী শিশুসাহিত্যিক
ঢাকা কলেজের প্রাক্তন শিক্ষার্থী
শিশুসাহিত্যে বাংলা একাডেমি সাহিত্য পুরস্কার বিজয়ী
বাঙালি লেখক
বাংলাদেশী পুরুষ কবি
বাংলা একাডেমি সাহিত্য পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
ভাষা ও সাহিত্যে একুশে পদক বিজয়ী
২০২৪-এ একুশে পদক বিজয়ী
পবই হ্রদ

পবই হ্রদ মুম্বইয়ের উত্তর শহরতলির পবই উপত্যকায় অবস্থিত একটি কৃত্রিম হ্রদ। ১৮৯১ সালে ব্রিটিশ কর্তৃপক্ষ এই হ্রদটি খনন করেন। ফ্রামাজি কাভাসজি পবই এস্টেটের নামানুসারে এই হ্রদের নামকরণ করা হয়। যে অঞ্চলে এই হ্রদটি অবস্থিত সেই অঞ্চলটির নামও পবই। ভারতের অগ্রণী বিজ্ঞান ও প্রযুক্তি শিক্ষাপ্রতিষ্ঠান ভারতীয় প্রযুক্তি সংস্থান, বম্বে এই হ্রদের পূর্বদিকে অবস্থিত। অপর একটি প্রসিদ্ধ সংস্থা ন্যাশানাল ইনস্টিটিউট অফ ইন্ডাস্ট্রিয়াল ইঞ্জিনিয়ারিং (এনআইটিআইই) এই হ্রদের সন্নিকটে অবস্থিত। বর্তমানে এই হ্রদকে ঘিরে বসতি অঞ্চল ও বিলাসবহুল হোটেল গড়ে উঠেছে। ফলে সাম্প্রতিক বছরগুলিতে এই হ্রদের চারপাশের জনসংখ্যাও বৃদ্ধি পেয়েছে। 

হ্রদখননের সময় এই হ্রদটির আয়তন ছিল  এবং এর গভীরতা ছিল  (তীরবর্তী স্থান) থেকে  পর্যন্ত।

হ্রদটির জলের গুণমান অনেক অবনতি পর্যায়ের মাধ্যমে সর্বস্বান্ত হয়েছে। পবই হ্রদের জল পূর্বে মুম্বই শহরে পানীয় জল হিসেবে সরবরাহ করা হত। বর্তমানে দূষণের জন্য এই হ্রদের জল অপেয় বলে ঘোষিত হয়েছে। তবে হ্রদটি এখনও একটি পর্যটক আকর্ষক স্থান।

পথনির্দেশ
হ্রদটি সড়কপথে মুম্বাই থেকে , শিব, এবং কুর্লা অথবা সান্তাক্রজ ও আন্ধেরি হয়ে তটস্থ। মুম্বাই উপনগরীয় রেলের মধ্য লাইন স্থিত কঞ্জুরমার্গ স্টেশন হ্রদটি সবচাইতে নিকটতম রেলওয়ে স্টেশন। এছাড়াও যোগেশ্বরীর কাছে পশ্চিম দ্রুতগতি মহাসড়কের সাথে সংযুক্ত "জেভিএল" রোড দ্বারও পওয়াই লেক যাওয়ার সহজতম পথ।

গ্যালারি

তথ্যসূত্র

বহিঃসংযোগ 
 Community Newspaper of Powai 

 Powai Lake Satellite image in Google Maps
 Powai Temple 
 All Info on powai categorized

মুম্বই
মুম্বইয়ের হ্রদ
সাম্যবাদী বিপ্লব

সাম্যবাদী বিপ্লব বা কমিউনিস্ট বিপ্লব () হলো মার্কসবাদী ধারণার দ্বারা অনুপ্রাণিত একটি "প্রলেতারীয় বিপ্লব", যার লক্ষ্য এবং উদ্দেশ্য হলো প্রচলিত পুঁজিবাদী ব্যবস্থার অবসান ঘটিয়ে কমিউনিজম এবং সমাজতন্ত্র (অর্থাৎ রাষ্ট্রনিয়ন্ত্রিত উৎপাদন ব্যবস্থা) প্রতিষ্ঠা করা। মার্কসবাদী বিশ্বাস অনুসারে সমগ্র বিশ্বের শ্রমিকশ্রেণিকে একত্রিত হয়ে নিজেদের পুঁজিবাদী শোষণের হাত থেকে মুক্ত করতে হবে যাতে শ্রমিকশ্রেণির দ্বারা পরিচালিত একটি বিশ্ব গড়ে তোলা সম্ভব হয়।

লেনিনবাদ এই যুক্তি দেখায় যে, সাম্যবাদের প্রলেতারীয় চরিত্রের আত্মপ্রকাশ ঘটেছে কমিউনিস্ট পার্টি গড়ার মধ্যে। এই কমিউনিস্ট পার্টি বৈজ্ঞানিক সমাজতন্ত্রের সংগে স্বতঃস্ফূর্ত শ্রমিক আন্দোলনের মিলন ঘটিয়েছে। মার্কসবাদ-লেনিনবাদ সমাজবিপ্লবের ধরনগুলো চিহ্নিত করেছে এবং দেখিয়েছে যে প্রলেতারিয়েতের ভ্যানগার্ড পার্টি দ্বারা পরিচালিত কমিউনিস্ট বিপ্লব বস্তুত সর্বোচ্চ ধরনের সমাজবিপ্লব এবং পূর্বোক্ত সকল বিপ্লব থেকে মূলগতভাবে পৃথক। এই বিপ্লব হচ্ছে চিরাচরিত সম্পত্তি সম্পর্কের সংগে একেবারে আমূল বিচ্ছেদ।

ইতিহাসে সংঘটিত কমিউনিস্ট বিপ্লবসমূহ

তথ্যসূত্র

সাম্যবাদ
সমাজতন্ত্র
সাম্যবাদী বিপ্লব
সমাজতান্ত্রিক বিপ্লব
২০শ শতাব্দীর বিপ্লব
ধরন অনুযায়ী বিপ্লব
স্পেস শাটল চ্যালেঞ্জার দুর্ঘটনা

স্পেস শাটল চ্যালেঞ্জার দুর্ঘটনা হচ্ছে একটি মহাকাশযান সংশ্লিষ্ট দুর্ঘটনা, যা সংঘটিত হয় ১৯৮৬ সালের ২৮ জানুয়ারি। সেদিন উড্ডয়নের ৭৩ সেকেন্ড পর যান্ত্রিক সমস্যার কারণে স্পেস শাটল চ্যালেঞ্জার ভেঙে টুকরো হয়ে যায়, এবং এর আরোহী সাত জন মহাকাশচারী মারা যান। এর ধ্বংসাবশেষ পতিত হয় আটলান্টিক মহাসাগরে, যুক্তরাষ্ট্রের ফ্লোরিডা উপকূলের কাছে। দুর্ঘটনটি ঘটার সময় ছিলো উত্তর আমেরিকার পূর্বাঞ্চলীয় আঞ্চলিক সময় সকাল ১১টা ৩৯ মিনিট, বিকাল ৪টা ৩৯ মিনিট (ইউটিসি)।

তথ্যসূত্র 

 
 CNN.com (1996), Shuttle Challenger debris washes up on shore. Retrieved on July 4, 2006.
 
 
 Feynman, Richard P. (1986) Appendix F- Personal Observations on Reliability of Shuttle.  (plain text)
 Feynman, Richard P. (1986) Rogers Commission Report, Volume 2 Appendix F- Personal Observations on Reliability of Shuttle. (html)
 Feynman, Richard P. with Ralph Leighton, What Do You Care What Other People Think? Further Adventures of a Curious Character, hardcover 256 pages, Publisher: W W Norton & Co Ltd (7-Dec-1988), , , or paperback 256 pages, Publisher: Bantam (October 1, 1989), , , or paperback 256 pages, Publisher: W. W. Norton & Company (January 2001), , .
 Greene, J.H., NASA Johnson Space Center Oral History Project Biographical Data Sheet.
  Archived by the Internet Archive on 2006-05-04.
 Jensen, Claus. (1996) No Downlink: A Dramatic Narrative about the Challenger Accident and Our Time. New York: Farrar, Straus, Giroux. .
 
 McConnell, Malcolm. (1987) Challenger: A Major Malfunction. Garden City, NY: Doubleday. .
 
 
 
 
 
 
 
 
 
 Tufte, Edward. (1997) Visual Explanations, .
 
 Vaughan, Diane. (1996) The Challenger Launch Decision: Risky Technology, Culture and Deviance at NASA. Chicago: University of Chicago Press. .
 Wallace, Brendan & Ross, Alastair (2006) Beyond Human Error. Florida: CRC Press.

বহিঃসংযোগ 

 
 
 
 
  (Video)
 CBS Radio news Bulletin of the Challenger Disaster Anchored by Christopher Glenn from 1/28/86 Part 1, Part 2, Part 3, Part 4.
 
 

স্পেস শাটল মিশন
ফ্লোরিডায় বিপর্যয়
মার্কিন যুক্তরাষ্ট্রের মহাকাশ-বিষয়ক ঘটনা ও দুর্ঘটনা
স্পেস শাটল কর্মসূচি
ধ্বংসপ্রাপ্ত মহাকাশযান
১৯৮৬-এ শিল্প বিপর্যয়
১৯৮৬-এর বিস্ফোরণ
জঁ জ্যনে

জঁ জ্যনে (, আ-ধ্ব-ব: [ʒɑ̃ ʒəˈnɛ]) (১৯শে ডিসেম্বর, ১৯১০ – ১৫ই এপ্রিল, ১৯৮৬) ছিলেন এক বিশিষ্ট ফরাসি ঔপন্যাসিক, নাট্যকার, কবি, প্রাবন্ধিক ও রাজনৈতিক অধিকার আন্দোলন কর্মী। প্রথম জীবনে তিনি ছিলেন এক যাযাবর ও ছিঁচকে অপরাধী। পরবর্তী জীবনে তিনি লেখালেখি শুরু করেন। তার প্রসিদ্ধ রচনাগুলির মধ্যে উল্লেখযোগ্য উপন্যাস কুইরিল অফ ব্রেস্ট, দ্য থিফস জার্নাল ও আওয়ার লেডি অফ দ্য ফ্লাওয়ার্স; নাটক দ্য ব্যালকনি, দ্য ব্ল্যাকস, দ্য মেইডস, ও দ্য স্ক্রিনস। জ্যনে একজন সমকামী ছিলেন।

রচনাবলি

চিঠিপত্র 
 Lettres à Roger Blin (১৯৬৬)
 Lettres à Olga et Marc Barbezat (১৯৮৮)
 Lettres au petit Franz (২০০০)

নাটক

উপন্যাস 

†Journal du voleur গ্রন্থের বঙ্গানুবাদ একটি চোরের কড়চা নামে ২০০৬ সালে কলকাতা থেকে প্রকাশিত হয়; অনুবাদক ছিলেন শিলাদিত্য রায়।

কবিতা 
 দ্য ম্যান সেনটেন্সড টু ডেথ (Le Condamné à Mort) (১৯৪২ সালে লিখিত, ১৯৪৫ সালে প্রথম প্রকাশিত)
 ফিউনেরাল মার্চ (Marche Funebre) (১৯৪৫)
 দ্য গ্যালি (La Galere) (১৯৪৬)
 আ সং অফ লাভ (Un Chant d'Amour) (১৯৪৬)
 দ্য ফিশারম্যান অফ দ্য সুকুয়েত (Le Pecheur du Suquet) (1948)
 দ্য প্যারাডাইস (La Parade) (১৯৪৮)

তথ্যসূত্র

বহিঃসংযোগ 

 Genet, Jean (1910–1986) From glbtq: Encyclopedia of Gay, Lesbian, Bisexual, Transgender, & Queer Culture
 The Ontological Priority of Violence: On Several Really Smart Things About Violence in Jean Genet's Work By William Haver
 
 www.jeangenet.pbworks.com by Patrice Bougon : academic research, bibliography, papers,news, symposium

১৯১০-এ জন্ম
১৯৮৬-এ মৃত্যু
প্যারিসের ব্যক্তি
ফরাসি অপরাধী
ফরাসি নাট্যকার
ফরাসি ঔপন্যাসিক
ফরাসি কবি
গে লেখক
এলজিবিটিকিউ পরিচালক
এলজিবিটি চিত্রনাট্যকার
ফ্রান্সের এলজিবিটি লেখক
থিয়েটার অফ দি অ্যাবসার্ড
প্যারিসের লেখক
ফ্রান্সে ক্যান্সারে মৃত্যু
১৯৬০-এর দশকের প্রতিসংস্কৃতি
খাদ্যনালীর ক্যান্সারে মৃত্যু
২০শ শতাব্দীর ফরাসি ঔপন্যাসিক
হিলফুল ফুজুল

হিলফুল ফুজুল () ছিল একটি সামাজিক সংঘ। এর শাব্দিক অর্থ হলো "শান্তি " বা "কল্যাণের শপথ" (হলফ অর্থ শপথ এবং ফুযুল বা ফযিলত মানে মঙ্গল)। এটি জিলকদ মাসে প্রতিষ্ঠিত হয়। ১৭ বছর বয়সে এই সংঘ প্রতিষ্ঠা করেন মুহাম্মাদ। এটি পৃথিবীর ইতিহাসের প্রথম শান্তি সংঘ। এই সংঘ পবিত্র মক্কায় প্রতিষ্ঠিত হয়। মুহাম্মাদ ইসলাম পূর্বযুগে এই সংঘ প্রতিষ্ঠা করেন। এই সংগঠনের কাজ ছিল পীড়িতদের সাহায্যদান, দুস্থদের আশ্রয়দান এবং অসহায়দের সহায়তা করা। বিদেশি ব্যবসায়ীদের জান মালের সুরক্ষার নিশ্চয়তা দেয়া ইত্যাদি। এ সংগঠনের প্রভাবে মক্কা অনেক বিপর্যয় থেকে রেহাই পায়। কাবা ঘরের কালোপাথর পুনঃস্থাপনেও এই সংঘটি ভূমিকা পালন করে। তাছাড়া হিলফুল ফুজুল মক্কাবাসীদের অনেক বিপর্যয় ঝামেলা ইত্যাদি আরো নানা সমস্যা থেকে সমগ্র মক্কাবাসীকে রক্ষা করেছিল।

ইতিহাস 
কুরাইশ জাতি নিজেদের মধ্যে নানা ঝামেলায় জড়িয়েছিল। এক অমীমাংসিত খুনের মামলায় যুদ্ধ অবধি বেধে যায়। যা ফিজার যুদ্ধ নামে পরিচিত। এই যুদ্ধ ৫ বছর অব্যাহত ছিল অনেক কুরাইশ নেতা সিরিয়া ও আবিসিনিয়ায় চলে যান, যেখানে তারা শান্তি পাবেন। এইসব জায়গায় শক্ত আইন বলবৎ থাকলেও আরবে ছিল না।

ফিজর যুদ্ধের পরিণতি হিসাবে কুরাইশরা বুঝতে পারে, মক্কা শহরের অবনতি নিজেদের মধ্যকার ঝামেলার ফল। ইয়েমেনের যাবিদ শহরের এক বণিক শাম এলাকার কিছু ব্যক্তিকে কিছু দ্রব্য বিক্রি করে প্রতারিত হয়ে কুরাইশদের দ্বারস্থ হন।
এই সব ঘটনার জেরে আব্দুল্লাহ ইবন জা'দানের ঘরে সভা বসে। এর বক্তব্য ছিল 
 মুল্যবোধের ন্যায়কে সম্মান দেওয়া।
 গৃহবিবাদ বন্ধ করা।
 যুদ্ধ বিগ্রহ থেকে বিরত থাকা।
 সমাজে শান্তি প্রতিষ্ঠা করা 
  
এই সভাকে সফল করার জন্য কিছু ব্যক্তি কাবা ঘরে মিলিত হন। কাবাঘরের কালো পাথরে জল ঢেলে তা পান করেন। এই চুক্তিকে কাবাঘরের ভেতরে রাখা ছিল। প্রত্যেকে মাথার উপর নিজের ডান হাত রাখেন। তারা বিশ্বাস করতেন আল্লাহ তাদের সহায়।
এই ব্যক্তিদের মধ্যে মুহাম্মাদও ছিলেন। আবু বকর সিদ্দিককেও এই চুক্তির অন্যতম অংশগ্রহণকারী মনে করা হয়।

আরও দেখুন 
 ইসলাম
 হযরত মুহাম্মাদ (সা.)

তথ্যসূত্র 

ইসলামের ইতিহাস
মুহাম্মাদ

মুহাম্মাদের জীবনী
ইসলামি পরিভাষা
অসম্পূর্ণ
আহলে কিতাব

আহলে কিতাব () হচ্ছে সেই সব জাতি যাদের উপর প্রত্যাদেশ সংবলিত ধর্মগ্রন্থ অবতীর্ণ হয়েছিল। এই জাতিগুলো প্রধানত আব্রাহামীয় মতবাদে বিশ্বাসী। মূলত ইহুদি ও খ্রীস্ট ধর্মাবলম্বী মানুষদের ইসলামীয় দর্শন অনুযায়ী এই অবিধায় ভুষিত করা হয়। কারণ কুরআন অনুসারে ইহুদিদেরকে তাওরাত ও খ্রিষ্টানদেরকে ইনজিল কিতাব দেওয়া হয়েছিল।

মুসলিমদের সাথে সম্পর্ক 
ইসলামী শরিয়ত অনুযায়ী আহলে কিতাবদের জবাই করা পশুর মাংস খাওয়া হালাল আল্লাহ ছাড়া অন্য কারো নামে জবাই করা না হলেও  এবং তাদের মহিলাদের সাথে বৈবাহিক সম্পর্কের অনুমতি আছে। তবে মুসলিমরা ইহুদী, খ্রিষ্টানদের উৎসবে অংশগ্রহণ করে না এবং তাদের যেসব বিশ্বাস ও রীতিনীতি ইসলামের সাথে সাংঘর্ষিক সেগুলো প্রত্যাখ্যান করে।

তথ্যসূত্র

বহিঃসংযোগ 
 "People of the Book". Oxford Bibliographies Online: Islamic Studies. 
 The Books of the People of the Book at the US Library of Congress, Hebraic Collections

ইসলাম ও অন্যান্য ধর্ম
ইসলামি পরিভাষা
খ্রিস্টধর্ম ও ইসলাম
ইসলাম ও ইহুদি ধর্ম
চীনের গৃহযুদ্ধ

চীনা গৃহযুদ্ধ হল কুওমিনতাং (অথবা চীনের জাতীয়তাবাদী পার্টি) এবং চীনের কমিউনিস্ট পার্টির মধ্যে অনুষ্ঠিত চিনের এক অভ্যন্তরীণ যুদ্ধ। ১৯২৭ সালের এপ্রিল মাসে উত্তরের অভিযানের মধ্যেই এই যুদ্ধের সূচনা হয়। এই যুদ্ধ প্রকৃতপক্ষে ছিল পাশ্চাত্য বিশ্বের সমর্থনপুষ্ট চিনের জাতীয়তাবাদী দল কুওমিনতাং এবং সোভিয়েত সমর্থনপুষ্ট চীনের কমিউনিস্ট পার্টির মধ্যে এক মতাদর্শগত সংগ্রাম। গণপ্রজাতান্ত্রিক চিনে সাধারণত এই যুদ্ধ "মুক্তিযুদ্ধ" হিসেবে অভিহিত হয়ে থাকে।

নিরবচ্ছিন্নভাবে এই যুদ্ধ অব্যাহত থাকে দ্বিতীয় চীন-জাপান যুদ্ধ পর্যন্ত। এই সময় কুওমিনতাং এবং কমিউনিস্ট পার্টি ঐক্যবদ্ধ হয়ে গঠন করে দ্বিতীয় যুক্ত ফ্রন্ট। ১৯৪৫ সালে জাপানের পরাজয়ের মধ্যে দিয়ে দ্বিতীয় বিশ্বযুদ্ধের পরিসমাপ্তি ঘটে। এরপরই ১৯৪৬ সালে চীনে পুনরায় পূর্ণমাত্রায় গৃহযুদ্ধ আরম্ভ হয়। এর চার বছর পরে চীন প্রত্যক্ষ করে এক বিশাল রাজনৈতিক উত্তেজনার অবসান, যখন নবগঠিত গণপ্রজাতান্ত্রিক চীন সম্পূর্ণভাবে চীনের মূল ভূখণ্ডকে নিয়ন্ত্রণ করতে শুরু করে এবং প্রজাতান্ত্রিক চীনের নিয়ন্ত্রণ কেবলমাত্র তাইওয়ান, পেংঘু, কিনমেন, মাৎসু এবং অন্যান্য সংলগ্ন দ্বীপসমূহে সীমাবদ্ধ হয়ে পড়ে। অদ্যাবধি যেহেতু এই গৃহযুদ্ধে অংশগ্রহণকারী দু'পক্ষের মধ্যে কোন যুদ্ধবিরতি অথবা কোন শান্তিচুক্তি স্বাক্ষরিত হয়নি সেহেতু এই যুদ্ধের আনুষ্ঠানিক ইতি নিয়ে বিতর্ক রয়ে গিয়েছে। বর্তমানে প্রজাতান্ত্রিক চীন এবং গণপ্রজাতান্ত্রিক চীনের মধ্যে ঘনিষ্ঠ অর্থনৈতিক আদানপ্রদান রয়েছে।

পটভূমি 
চিনের সর্বশেষ সাম্রাজ্য কিং সাম্রাজ্যের পতন ঘটে ১৯১১ সালে।

উত্তরের অভিযান (১৯২৬-১৯২৮) এবং কুওমিনতাং-কমিউনিস্ট পার্টির ভাঙন

কমিউনিস্ট পার্টি বনাম কুওমিনতাং এবং "লং মার্চ" (১৯২৭-১৯৩৭)

দ্বিতীয় চিন-জাপান যুদ্ধ (১৯৩৭-১৯৪৫)

যুদ্ধপরবর্তী সংঘর্ষ (১৯৪৫-১৯৪৬)

পাদটীকা

বহিঃসংযোগ 
 VCEHistory Chinese Revolution Student + Teacher Discussion Forums
 VCEHistory Chinese Revolution Student Resources
 http://www.marxists.org/reference/archive/mao/selected-works/volume-4/mswv4_43.htm
 https://web.archive.org/web/20090326011824/http://cgsc.leavenworth.army.mil/carl/download/csipubs/bjorge_huai.pdf
 Chinese Civil War 1945–1950
 Postal Stamps of the Chinese Post-Civil War Era
 Topographic maps of China Series L500, U.S. Army Map Service, 1954-

চীনের ইতিহাস
চীনের কমিউনিস্ট পার্টি
গৃহযুদ্ধ
চীন প্রজাতন্ত্র জড়িত যুদ্ধ
চীনা গৃহযুদ্ধ
চীনা বিপ্লব
গণপ্রজাতন্ত্রী চীনের যুদ্ধ
যুদ্ধকালীন সময়
বিপ্লব-ভিত্তিক গৃহযুদ্ধ
সাম্যবাদ-ভিত্তিক গৃহযুদ্ধ
স্বাধীনতা যুদ্ধ
দ্বিতীয় বিশ্বযুদ্ধের পরবর্তী পরিস্থিতি
ছায়াযুদ্ধ
২০শ শতাব্দীর সশস্ত্র সংঘাত